text: Popband med socialt ansvar
  17 februar 2015 kl. 18.56
  Bandet Lighthouse X vil ikke bare spille musik og have fans. De vil også gøre noget godt for det samfund, de lever i. Derfor besøgte de tirsdag et julemærkehjem for at give børnene en oplevelse.
  Lighthouse X er det nyeste skud på den danske pop-stamme. Så derfor var det fest uden lige da bandets tre medlemmer Johannes Nymark, Søren og Martin Skriver tirsdag besøgte de 30 børn på Julemærkehjemmet i Kollund.
  Det var popgruppen selv der tog kontakt til julemærkehjemmene for at kunne komme forbi og møde børnene.
  Gruppens ene medlem Martin Skriver har nemlig selv kæmpet med overvægt og mobning - og derfor er julemærkehjemmene en mærkesagen for gruppen.
  Foruden dagens koncert fik børnene også mulighed for at komme helt tæt på stjernerne og få både billede og autografer.
  Og det er netop en dag som denne, der skal give børnene en oplevelse, flere af dem ikke ville have haft mulighed for uden et julemærkehjem.
  I videoen herunder kan du høre Lighthouse X's sang 'Kærligheden kalder' (varighed: 4:10)
  